Diari Oficial de la Generalitat Valenciana


Sumari del DOGV 8522, del 04-04-2019 (2019/3352)

DECRET 46/2019, de 22 de març, del Consell, d'aprovació del Catàleg del Sistema Viari de la Comunitat Valenciana.
-----------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2019/03/22/46**

### Versions

 16/12/2024 - Actualitat  Text inicial: 05/04/2019 - 15/12/2024 

### Dades del document

Número de DOGV
:   8522

Data del DOGV
:   04-04-2019

Secció del DOGV
:   I. DISPOSICIONS GENERALS

Número del document
:   2019/3352


Data del document
:   22-03-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * infraestructura de transports
    * xarxa de carreteres
    * planificació de transports
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

Es declara nul l'article 3 i l'annex II quant al codi 6052: tram de la CV- 605 entre l’actual CV-603 a la platja de Tavernes de la Valldigna i el camí de la Mar de Xeraco al seu terme municipal per la Sentència 207/2023, de 23 de maig de 2023, dictada per la Secció Quarta de la Sala contenciosa administrativa del Tribunal Superior de Justícia de la Comunitat Valenciana, publicada mitjançant Resolució de 16 de desembre de 2024, de la Direcció General d'Infraestructures i Projectes Urbans (DOGV 10897, 23.11.2024).

*Versió vigent 23.12.2024*

*Decret 46/2019, de 22 de març, del Consell, d'aprovació del Catàleg del Sistema Viari de la Comunitat Valenciana.*

PREÀMBUL

De conformitat amb el que s'estableix en la Llei 6/1991 de la Generalitat, de 27 de març, de carreteres de la Comunitat Valenciana (d'ara en avant LCCV), la classificació i denominació de les carreteres que formen part del Sistema Viari de la Comunitat Valenciana es realitzarà a través del Catàleg del Sistema Viari de la Comunitat Valenciana, que s'ha d'aprovar mitjançant un decret del Consell. En compliment d'aquesta disposició, el Decret 23/1995, de 6 de febrer, del Consell, va aprovar el Catàleg del Sistema Viari de la Comunitat Valenciana, vigent en aquests moments donada l'anul·lació mitjançant Sentència del Tribunal Suprem 740/2018, de 7 de maig de 2018, del Decret 49/2013, de 12 d'abril, del Consell, pel qual es va aprovar el Catàleg del Sistema Viari de la Comunitat Valenciana.

El catàleg de carreteres, concebut com a instrument dinàmic i flexible amb capacitat per a adaptar-se a canvis en la funcionalitat de les vies, es configura com a eina essencial per a una adequada gestió i planificació de la xarxa. El catàleg defineix els corredors viaris i preconfigura les actuacions a escometre en les vies per a assegurar uns estàndards adequats de connectivitat i accessibilitat al territori.

D'acord amb aquest plantejament resulta oportú procedir a una nova actualització del Catàleg del Sistema Viari de la Comunitat Valenciana, en la qual juntament amb modificacions derivades de la funcionalitat de les carreteres afectades, s'han représ transferències de titularitat plantejades en el decret anul·lat, si bé amb les modificacions oportunes per a resoldre les qüestions que va plantejar aquest catàleg de 2013.

A més dels criteris de classificació del Sistema Viari en xarxa de carreteres bàsica, xarxa local i xarxa de camins de domini públic establits en la citada LCCV, per a la qualificació i assignació de titularitat de les diferents vies s'ha atés fonamentalment al caràcter urbà o interurbà de les relacions ateses. Així, les vies que atenen relacions interurbanes tindran la consideració de carreteres, i la seua titularitat serà o bé de la Generalitat, o bé de la diputació del seu àmbit territorial; les vies que serveixen relacions intramunicipals seran considerades camins de domini públic, de titularitat municipal. Com a excepció a aquest criteri general, es recullen en aquest catàleg determinades carreteres que atenen fonamentalment fluxos intramunicipals, però la titularitat dels quals s'assigna a les diputacions per raó de la complexitat tècnica o de gestió per a un adequat manteniment de la via. A més, tot municipi tindrà una carretera d'accés des de la xarxa de carreteres comunitàries.

L'aprovació d'aquest decret resulta necessària per a assegurar una gestió adequada de la xarxa de carreteres, i respon així al mandat establit en la LCCV, per la qual cosa queden preservats els principis de bona regulació de necessitat, eficàcia, proporcionalitat, seguretat jurídica, transparència i eficiència recollits en la Llei 39/2015, d'1 d'octubre, del procediment administratiu comú de les administracions públiques.

Aquesta disposició està inclosa en el Pla normatiu de l'Administració de la Generalitat per a 2019.

Per tot això, de conformitat amb el que s'estableix en l'article 28.c de la Llei 5/1983, de 30 de desembre, del Consell, a proposta a proposta de la consellera d'Habitatge, Obres Públiques i Vertebració del Territori, conforme amb el Consell Jurídic Consultiu de la Comunitat Valenciana i després de la deliberació del Consell, en la reunió de 22 de març de 2019,

DECRETE

*Article 1. El Catàleg del Sistema Viari*

S'aprova el Catàleg del Sistema Viari de la Comunitat Valenciana, amb la classificació de vials i la titularitat que es consigna en els annexos I i II d'aquest decret.

*Article 2. Criteris*

A més de la seua classificació en xarxa bàsica, xarxa local i camins de domini públic establida en la Llei 6/1991 de la Generalitat, de 27 de març, de carreteres de la Comunitat Valenciana, la classificació de les diferents vies del Sistema Viari de la Comunitat Valenciana parteix dels següents criteris:

a) Tots els municipis han de tenir una carretera d'accés al seu nucli principal.

b) Les relacions interurbanes s'han de canalitzar a través de carreteres.

c) Les vies la funcionalitat de les quals respon fonamentalment a relacions intramunicipals seran catalogades com a camins de domini públic i la seua titularitat serà municipal. No obstant això, s'han recollit en aquest catàleg com a excepció a l'anterior, determinades carreteres al servei de la mobilitat intramunicipal, la titularitat de les quals ha sigut assignada a les diputacions, per raons de complexitat tècnica i de gestió derivades de la seua pròpia naturalesa.

*Article 3.*  [Anul.lat]

|  |
| --- |
| L'article 3 es declara nul per la [**Resolució de 16 de desembre de 2024, de la Direcció General d'Infraestructures i Projectes Urbans**](https://dogv.gva.es/va/resultat-dogv?signatura=2024/13019), per la qual es complix la Sentència 207/2023, de 23 de maig de 2023, dictada per la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, i la interlocutòria de 22 de setembre de 2023 per la qual es rectifica la seua decisió dictada per la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, mitjançant la publicació íntegra de totes dues (DOGV núm. 10730 de 23.12.2024). |

*Article 4. Sistema d'informació espacial del Catàleg del Sistema Viari de la Comunitat Valenciana*

1. El sistema d'informació espacial del Catàleg del Sistema del Viari de la Comunitat Valenciana és el contingut en el geoportal de lŽInstitut Cartogràfic Valencià, integrat en la Infraestructura de Dades Espacials de la Comunitat Valenciana, des d'on serà plenament accessible.

2. La concreció de la delimitació de les vies del Catàleg serà en tot moment la continguda en el mencionat geoportal de lŽInstitut Cartogràfic Valencià.

DISPOSICIÓ DEROGATÒRIA

*Única. Derogació normativa*

Queda derogat l'annex III del Decret 23/1995, de 6 de febrer, del Consell, pel qual es van aprovar el II Pla de Carreteres de la Comunitat Valenciana i el Catàleg del Sistema Viari de la Comunitat Valenciana, així com totes les disposicions d'inferior o igual rang que s'oposen al que es disposa en aquest disposició.

DISPOSICIONS FINALS

*Primera. Habilitació*

1. S'autoritza la persona titular de la conselleria competent en matèria de mobilitat perquè, en el marc de les seues competències, dicte les disposicions necessàries per a l'execució i desenvolupament d'aquest decret.

2. La modificació de la concreció i delimitació física dels vials inclosos en aquest catàleg podrà realitzar-se a través d'ordre de la conselleria competent en matèria de mobilitat, després de l'informe escaient d'altres administracions que pogueren quedar afectades per la modificació.

*Segona. Entrada en vigor*

Aquest decret entrarà en vigor l'endemà de la seua publicació en el Diari Oficial de la Generalitat Valenciana.

València, 22 de març de 2019

El president de la Generalitat,

XIMO PUIG I FERRER

La consellera d'Habitatge, Obres Públiques

i Vertebració del Territori,

MARÍA JOSÉ SALVADOR RUBERT

ANNEX I

Xarxa de carreteres comunitàries

[**Vegeu l'annex publicat en el DOGV núm. 8522 de 04.04.2019**](https://dogv.gva.es/datos/2019/04/04/pdf/2019_3352.pdf), págines 16087 a 16948 (pdf)

ANNEX II

Transferències de carreteres als ajuntamentes (trams de carretera que seran camins de domini públic)

[**Vegeu l'annex publicat en el DOGV núm. 8522 de 04.04.2019**](https://dogv.gva.es/datos/2019/04/04/pdf/2019_3352.pdf), págines 1606051 a 16966 (pdf)

|  |
| --- |
| Es declara l'annex II quant al codi 6052 : tram de la CV- 605 entre l'actual CV-603 a la platja de Tavernes de la Valldigna i el camí de la Mar de Xeraco al seu terme municipal, per la [**Resolució de 16 de desembre de 2024, de la Direcció General d'Infraestructures i Projectes Urbans**](https://dogv.gva.es/va/resultat-dogv?signatura=2024/13460), per la qual es complix la Sentència 207/2023, de 23 de maig de 2023, dictada per la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, i la interlocutòria de 22 de setembre de 2023 per la qual es rectifica la seua decisió dictada per la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, mitjançant la publicació íntegra de totes dues (DOGV núm. 10405 de 23.12.2024). |


Còpia Permalink ELI